ŠTATÚT 30. ROČNÍKA DEGUSTÁCIE VÍN ČAJKOV

Vážení priatelia dobrého vína, 
organizačný výbor degustácie vín Vinohradníckeho spolku Čajkov v spolupráci s obcou Čajkov si Vás dovoľuje pozvať na:

JUBILEJNÝ 30. ROČNÍK DEGUSTÁCIE VÍN ČAJKOV

Miesto a čas:
V sobotu 11.04.2026 o 9.oo hod. sa uskutoční odborná degustácia vín v kultúrnom dome Čajkov

V sobotu 18.04.2026 o 16.oo hod. sa v kultúrnom dome uskutoční 30. ročník degustácie vín Čajkov spojený s verejnou ochutnávkou

Podmienky účasti na výstave: 
Na súťaž je možné v rámci uvedených súťažných kategórií prihlásiť ľubovoľný počet vín, bez rozdielu pôvodu. 
Súťažné vzorky je možné registrovať na www.vinko.sk  a priniesť do prístavby KD v Čajkove, v dňoch: 
v stredu 08.04.2026 od 16:00 do 20:00 prípadne volať na 0903690139 
vo štvrtok 09.04.2026 od 16:00 do 20:00 prípadne volať na 0903690139 

Súťažné vzorky je možné po registrácii na www.vinko.sk taktiež zaslať na adresu : 
Obecný úrad Čajkov, Čajkov 210, 935 24
Súťažné vzorky doručené zaslaním najneskôr do 09.04.2026
 
Vystavovatelia predložia po 2 fľaše z každej vzorky o objeme 0,75 l alebo 1,0 l, prípadne po 3 fľaše v objeme 0,375 l alebo 0,5 l. 

Účastnícky poplatok je 5 EUR/vzorka. 

Každá fľaša musí byť označená čitateľne a nezmazateľne nasledovne: 
- NÁZOV VÍNA 
- ROČNÍK 
- PRÍVLASTOK alebo cukornatosť hrozna pri zbere v °NM 
- MENO A ADRESA VYSTAVOVATEĽA 
- KATEGÓRIA I-V.

Termín odborného hodnotenia vín 
Odborné hodnotenie vín komisiami sa uskutoční dňa 11.04.2025 o 9.00 hod. v priestoroch KD v Čajkove. 
Hodnotenie vín sa uskutoční v nasledovných kategóriách: 
I. VÍNA TICHÉ BIELE SUCHÉ
II. VÍNA TICHÉ BIELE POLOSUCHÉ, POLOSLADKÉ, SLADKÉ
III. VÍNA TICHÉ RUŽOVÉ BEZ ROZDIELU OBSAHU ZVYŠKOVÝCH CUKROV
IV. VÍNA TICHÉ ČERVENÉ BEZ ROZDIELU OBSAHU ZVYŠKOVÝCH CUKROV 
V. VÍNA ŠUMIVÉ, PERLIVÉ, PÉT-NAT BEZ ROZDIELU SPȎSOBU VÝROBY

Vína budú hodnotené 100-bodovým systémom Medzinárodného úradu pre vinič a víno.



Pravidlá odborného hodnotenia vína 
Predsedu súťažnej degustácie, predsedov jednotlivých hodnotiacich komisií a členov komisií menuje organizačný výbor súťaže. Účasť členov v komisii je čestná. 

Výsledným bodovým hodnotením každého vína bude aritmetický priemer hodnôt udelených jednotlivými členmi komisie, zaokrúhlený na dve desatinné miesta. 
So zreteľom na predpokladané skúsenosti a odbornosť sa body udelené predsedom hodnotiacej komisie započítavajú do priemeru dvakrát. 

Do súťaže o šampióna v kategóriách I a IV (rozstrel) postúpia najvyššie hodnotené vína z každej komisie, v počte podľa rozhodnutia organizátora. Komisiu pre rozstrel určí organizačný výbor súťaže. 
Víťazom kategórii V sa stáva najvyššie hodnotené víno.

Udeľovanie ocenení 
Podľa bodového hodnotenia jednotlivými komisiami môžu vína získať nasledovné ocenenia: 
VEĽKÁ ZLATÁ MEDAILA 100 – 92 bodov 
ZLATÁ MEDAILA 91,99 – 88 bodov 
STRIEBORNÁ MEDAILA 87,99 – 83 bodov 
BRONZOVÁ MEDAILA 82,99 – 78 bodov 

Diplomy budú udelené len vínam, ktoré získajú striebornú a vyššiu medailu. Bronzové medaily budú uvedené len v katalógu výstavy. 

Okrem uvedených medailí udelí organizačný výbor výstavy najvyššie hodnoteným vínam nasledovné ocenenia: 
 ŠAMPIÓN BIELYCH SUCHÝCH VÍN 30. ROČNÍKA DEGUSTÁCIE VÍN ČAJKOV
 ŠAMPIÓN BIELYCH POLOSUCHÝCH, POLOSLADKÝCH A SLADKÝCH VÍN 30.   
 ROČNÍKA DEGUSTÁCIE VÍN ČAJKOV
 ŠAMPIÓN ČERVENÝCH VÍN 30. ROČNÍKA DEGUSTÁCIE VÍN ČAJKOV 
 ŠAMPIÓN RUŽOVÝCH VÍN 30. ROČNÍKA DEGUSTÁCIE VÍN ČAJKOV
 VÍŤAZ KATEGÓRIE ŠUMIVÉ, PERLIVÉ, PÉT-NAT
 NAJVYŠŠIE HODNOTENÉ VÍNO Z ČAJKOVA
 NAJVYŠŠIE HODNOTENÁ PESECKÁ LEÁNKA
 NAJVYŠŠIE HODNOTENÁ KOLEKCIA VÍN 

Samolepky pre ocenené vína 
Samolepky s logom a označením šampión, zlatá medaila sú ochrannou známkou vinohradníckeho spolku v Čajkove, ktorý jediný má právo na ich tlač a distribúciu. Organizačný výbor na požiadanie zašle vystavovateľovi samolepky podľa objednávky za vopred stanovenú cenu. 

Záverečné ustanovenia 
Súťažné vzorky sa stávajú majetkom organizátora. 
Súťažiaci sa prihlásením zaväzuje, že v prípade získania ocenenia poskytne organizačnému výboru ďalšie 3 fľaše z oceneného vína. 

Verejná výstava vín 
Verejná výstava a degustácia súťažných vín sa koná dňa 18.04.2026 v KD Čajkov, v čase od 16:00 do 22.00 hod. Slávnostné vyhlásenie výsledkov hodnotenia sa uskutoční v ten istý deň hneď po otvorení výstavy. 
Výsledky súťaže budú uverejnené na www.obec-cajkov.sk, www.vinko.sk a v katalógu. 
Na Vašu účasť sa teší: 
Organizačný výbor Vinohradníckeho spolku Čajkov a Obec Čajkov.
